Unnur vann skýrslu til heilbrigðisráðherra um framkvæmd ófrjósemisaðgerða á Íslandi 1938 - 1975 sem lögð var fyrir alþingi 2002 . Unnur starfaði á Þjóðskjalasafni Íslands við ýmis sérfræðistörf á sviði miðlunar og skjalavörslu árin 2004 til 2012 og tók við stöðu safnstjóra Minjasafns Austurlands haustið 2012 og gegndi þeirri stöðu fram á síðsumar 2015 , þar sem hún meðal annars stóð að uppsetningu á sýningu um hreindýr á Austurlandi sem enn stendur í Safnahúsinu á Egilsstöðum . Unnur hefur sent frá sér tvær skáldsögur , Það kemur alltaf nýr dagur ( 2012 ) og Ævintýri um dauðann og saga af venjulegu fólki ( 2016 ) auk smásögunnar „ Launsátur minningar “ sem birtist í tímaritinu Iceview sumarið 2018 . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .